પણ હવે ભાજપ પાસે કોઈ મહત્ત્વનો આદિવાસી નેતા નથી ત્યારે મુંડાને બોલાવવો પડે તેમ છે તે વાત સ્પષ્ટ થઈ છે. ગુજરાત, મહારાષ્ટ્ર, મધ્ય પ્રદેશની જેમ ઝારખંડમાં પણ સ્થાનિક પ્રજામાં અસંતોષને કારણે આંદોલનો ચાલી રહ્યા છે. તેમાં હવે મોંઘવારીનો મુદ્દો પણ ભળ્યો છે અને તેનું આંદોલન આમાંથી ફૂટી નીકળે તો પણ ના કહેવાય. આદિવાસીઓને અન્યાયનો મામલો તો છે જ. આ સંજોગોમાં અકળાયેલા ભાજપના મુખ્ય પ્રધાન રઘુવર દાસે એવું નિવેદન પણ આપ્યું હતું કે પક્ષના અન્ય નેતાઓએ પણ રાજ્યમાં શાંતિ રહે તે માટે પ્રયાસો કરવા જોઈએ.